ddrg/super_eurlex huggingface dataset:
Nõukogu otsus,

26. veebruar 1996,

millega muudetakse otsust nr 91/115/EMÜ, millega moodustatakse monetaar-, finants- ja maksebilansistatistika komitee

(96/174/EMÜ)

EUROOPA LIIDU NÕUKOGU,

võttes arvesse Euroopa Ühenduse asutamislepingut,

võttes arvesse komisjoni esitatud otsuse projekti, [1]

võttes arvesse Euroopa Parlamendi arvamust, [2]

võttes arvesse majandus- ja sotsiaalkomitee arvamust [3]

ning arvestades, et:

Euroopa Ühenduse asutamislepingu artikli 109f ja Euroopa Rahainstituudi (ERI) põhikirja protokolli artikli 2 kohaselt aitab ERI kaasa majandus- ja rahaliidu kolmandasse etappi ülemineku tingimuste täitmisele, tugevdades rahapoliitika koordineerimist hindade stabiilsuse tagamiseks, tehes vajalikke ettevalmistusi Euroopa Keskpankade Süsteemi (EKPS) asutamiseks ja ühtse rahapoliitika elluviimiseks, ühisraha loomiseks kolmandas etapis ja eküü arengu jälgimiseks;

Euroopa Ühenduse asutamislepingu artikli 109f lõike 3 kohaselt täpsustab ERI hiljemalt 31. detsembriks 1996 üksikasjalise reguleeriva, organisatsioonilise ja logistilise raamistiku, mida EKPS vajab oma kohustuste täitmiseks majandus- ja rahandusliidu kolmandal etapil, kaasa arvatud vajaduse korral nende eeskirjade ja tavade ühtlustamise soodustamine, mis reguleerivad tema pädevuses olevates valdkondades statistiliste andmete kogumist, koondamist ja levitamist;

EKPS ja EKP põhikirja artikli 5 kohaselt kogub Euroopa Keskpank (EKP) riikide keskpankade kaasabil vajalikku statistilist informatsiooni ning teeb komisjoniga koostööd; seetõttu on vaja teises etapis ette valmistada majandus- ja rahaliidu loomise raames asjakohane koostöökord;

otsust 91/115/EMÜ tuleks vastavalt muuta, [4]

ON VASTU VÕTNUD JÄRGMISE OTSUSE:

Ainus artikkel

Otsust 91/115/EMÜ muudetakse järgmiselt.

1. Lisatakse järgmine artikkel:

"Artikkel 3a

Komitee võib omal algatusel esitada arvamusi kõikide ühenduse ja siseriiklikele statistikaametitele ning Euroopa Rahainstituudile (ERI) ja riikide keskpankadele ühist huvi pakkuvate statistikaküsimuste kohta. Oma ülesannete täitmisel esitab komitee oma seisukohad kõikidele huvitatud isikutele."

2. Artikkel 4 asendatakse järgmisega:

"Artikkel 4

Komitee koosneb ühest kuni kolmest esindajast liikmesriigi kohta, kes on töötanud kõige tähtsamates monetaar-, finants- ja maksebilansistatistikaga tegelevates asutustes, kuni kolmest komisjoni esindajast ja kuni kolmest ERI esindajast. Lisaks nendele võib komitee koosolekutest vaatlejana osa võtta üks valuutakomitee esindaja. Igal liikmesriigil, komisjonil ja ERI-l on üks hääl.

Muude organisatsioonide esindajad ja isikud, kelle osalemine aruteludel on kasulik, võivad komitee otsusega komitee koosolekutel osaleda."

3. Artikkel 5 asendatakse järgmisega:

"Artikkel 5

Komitee valib presidendi oma töökorras sätestatud üksikasjalike eeskirjade kohaselt."

Brüssel, 26. veebruar 1996

Nõukogu nimel

eesistuja

S. Agnelli

[1] EÜT C 359, 16.12.1994, lk 10.

[2] EÜT C 269, 16.10.1995, lk 198.

[3] EÜT C 397, 31.12.1994, lk 52.

[4] Arvamus on esitatud 16. jaanuaril 1995.

--------------------------------------------------
Euroopa Liidu Teataja L 040 , 17/02/1996 Lk 0010 - 0010



Nõukogu otsus, 29. jaanuar 1996, millega Euroopa Ühendus sõlmib ühelt poolt Euroopa Ühenduse, Euroopa Söe- ja Teraseühenduse ja Euroopa Aatomienergiaühenduse ning teiselt poolt Moldova Vabariigi vahelise kaubandust ja kaubandusküsimusi käsitleva vahelepingu (96/161/EÜ) EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 113 koos artikli 228 lõike 2 esimese lausega, võttes arvesse komisjoni ettepanekut, võttes arvesse Euroopa Parlamendi arvamust [1] ning arvestades, et: 28. novembril 1994 Brüsselis allakirjutatud partnerlus- ja koostöölepingu jõustumiseni tuleb heaks kiita ühelt poolt Euroopa Ühenduse, Euroopa Söe- ja Teraseühenduse ja Euroopa Aatomienergiaühenduse ning teiselt poolt Moldova Vabariigi vaheline kaubandust ja kaubandusküsimusi käsitlev vaheleping, millele kirjutati alla 2. oktoobril 1995 Luxembourgis, ON VASTU VÕTNUD JÄRGMISE OTSUSE: Artikkel 1 Euroopa Ühenduse nimel kiidetakse heaks ühelt poolt Euroopa Ühenduse, Euroopa Söe- ja Teraseühenduse ja Euroopa Aatomienergiaühenduse ning teiselt poolt Moldova Vabariigi vaheline kaubandust ja kaubandusküsimusi käsitlev vaheleping koos protokolli ja deklaratsioonidega. Nimetatud dokumendid on lisatud käesolevale otsusele. Artikkel 2 Nõukogu eesistuja edastab Euroopa Ühenduse nimel vahelepingu artikliga 35 ettenähtud teate [2]. Brüssel, 29. jaanuar 1996 Nõukogu nimel eesistuja S. Agnelli [1] EÜT C 339, 18.12.1995. [2] Nõukogu peasekretariaat avaldab vahelepingu jõustumise kuupäeva Euroopa Ühenduste Teatajas. --------------------------------------------------
Euroopa Liidu Teataja L 036 , 14/02/1996 Lk 0024 - 0024



Nõukogu otsus, 22. november 1993, millega Euroopa Ühenduse ning Austria Vabariigi, Soome Vabariigi, Islandi Vabariigi, Norra Kuningriigi, Rootsi Kuningriigi ja Šveitsi Konföderatsiooni vahel sõlmitakse kirjade vahetuse teel kokkulepe 20. mai 1987. aasta kaubavahetusformaalsuste lihtsustamise konventsiooni muudatuse kohta (96/154/EÜ) EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 113, võttes arvesse komisjoni ettepanekut, ning arvestades, et: Euroopa Majandusühenduse, Austria Vabariigi, Soome Vabariigi, Islandi Vabariigi, Norra Kuningriigi, Rootsi Kuningriigi ja Šveitsi Konföderatsiooni vahelise kaubavahetuse formaalsuste lihtsustamist käsitleva konventsiooni [1] artikli 11 lõikega 2 antakse selle konventsiooni alusel moodustatud ühiskomiteele õigus anda soovitusi konventsiooni muutmiseks; kõnealust konventsiooni on muudetud, et võimaldada liituda uutel konventsiooniosalistel; kõnealused muudatused on sätestatud ühiskomitee soovituses nr 1/93; kõnealust soovitust käsitlev kirjade vahetuse teel sõlmitud kokkulepe tuleks heaks kiita, ON VASTU VÕTNUD JÄRGMISE OTSUSE: Artikkel 1 Ühenduse nimel kiidetakse heaks Euroopa Ühenduse ning Austria Vabariigi, Soome Vabariigi, Islandi Vabariigi, Norra Kuningriigi, Rootsi Kuningriigi ja Šveitsi Konföderatsiooni vahel kirjade vahetuse teel sõlmitud kokkulepe 20. mai 1987. aasta kaubavahetusformaalsuste lihtsustamise konventsiooni muudatuse kohta. Kokkuleppe tekst lisatakse käesolevale otsusele. Artikkel 2 Nõukogu eesistujal on õigus määrata isik, kes on volitatud ühenduse suhtes siduvale kokkuleppele alla kirjutama. Brüssel, 22. november 1993 Nõukogu nimel eesistuja Ph. Maystadt [1] EÜT L 134, 22.5.1987, lk 2. --------------------------------------------------
Euroopa Liidu Teataja L 036 , 14/02/1996 Lk 0029 - 0029



Nõukogu otsus, 22. november 1993, Euroopa Ühenduse, Austria Vabariigi, Soome Vabariigi, Islandi Vabariigi, Norra Kuningriigi, Rootsi Kuningriigi ja Šveitsi Konföderatsiooni vahelise 20. mai 1987. aasta ühistransiidiprotseduuri konventsiooni muutmist käsitleva kokkuleppe sõlmimise kohta kirjavahetuse teel (96/155/EÜ) EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 113, võttes arvesse komisjoni ettepanekut, ning arvestades, et: Euroopa Majandusühenduse, Austria Vabariigi, Soome Vabariigi, Islandi Vabariigi, Norra Kuningriigi, Rootsi Kuningriigi ja Šveitsi Konföderatsiooni vahelise ühist transiidiprotseduuri [1] käsitleva konventsiooni artikli 15 lõikega 2 antakse selle konventsiooni alusel moodustatud ühiskomiteele õigus teha soovitusi konventsiooni muutmiseks; konventsiooni on muudetud selleks, et võimaldada uute konventsiooniosaliste liitumist; kõnealused muudatused on sätestatud ühiskomitee soovituses nr 1/93; kõnealuse soovitusega seotud kirjavahetuse teel sõlmitud kokkulepe tuleb heaks kiita, ON VASTU VÕTNUD JÄRGMISE OTSUSE: Artikkel 1 Ühendus kiidab heaks kirjavahetuse teel sõlmitud kokkuleppe Euroopa Ühenduse, Austria Vabariigi, Soome Vabariigi, Islandi Vabariigi, Norra Kuningriigi, Rootsi Kuningriigi ja Šveitsi Konföderatsiooni vahel seoses 20. mai 1987. aasta ühistransiidiprotseduuri konventsiooni muutmisega. Kokkuleppe tekst lisatakse käesolevale otsusele. Artikkel 2 Nõukogu eesistujal on õigus määrata isik, kes on volitatud ühenduse suhtes siduvale kokkuleppele alla kirjutama. Brüssel, 22. november 1993 Nõukogu nimel eesistuja Ph. Maystadt [1] EÜT L 226, 13.8.1987, lk 2. --------------------------------------------------
Euroopa Liidu Teataja L 034 , 13/02/1996 Lk 0033 - 0033



Nõukogu otsus, 22. jaanuar 1996, Euroopa Majandusühenduse ja Islandi Vabariigi vahelise kokkuleppe lisaprotokolli sõlmimise kohta, mis tuleneb Austria Vabariigi, Soome Vabariigi ja Rootsi Kuningriigi ühinemisest Euroopa Liiduga (96/147/EÜ) EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 113 koos artikli 228 lõike 2 esimese lausega, võttes arvesse komisjoni ettepanekutning arvestades, et: komisjon on ühenduse nimel sõlminud Euroopa Majandusühenduse ja Islandi Vabariigi vahel Brüsselis 22. juulil 1972 allakirjutatud kokkuleppe [1] lisaprotokolli, et võtta arvesse Austria Vabariigi, Soome Vabariigi ja Rootsi Kuningriigi ühinemist Euroopa Liiduga; lisaprotokoll tuleks heaks kiita, ON VASTU VÕTNUD JÄRGMISE OTSUSE: Artikkel 1 Ühenduse nimel kiidetakse heaks Euroopa Majandusühenduse ja Islandi Vabariigi vahelise kokkuleppe lisaprotokoll, mis tuleneb Austria Vabariigi, Soome Vabariigi ja Rootsi Kuningriigi ühinemisest Euroopa Liiduga. Lisaprotokolli tekst on lisatud käesolevale otsusele. Artikkel 2 Nõukogu eesistujal on õigus määrata isik, kes on volitatud ühenduse suhtes siduvale lisaprotokollile alla kirjutama. Brüssel, 22. jaanuar 1996 Nõukogu nimel eesistuja L. Dini [1] EÜT L 301, 31.12.1972, lk 3. --------------------------------------------------
Euroopa Liidu Teataja L 069 , 19/03/1996 Lk 0001 - 0001



Nõukogu otsus, 20. november 1995, ühelt poolt Euroopa Ühenduse ja selle liikmesriikide ning teiselt poolt Lõuna-Ameerika lõunaosa ühisturu ja selle osalisriikide piirkondadevahelise koostöö raamkokkuleppe [1] teatavate sätete ajutise kohaldamise kohta (96/205/EÜ) EUROOPA LIIDU NÕUKOGU, võttes arvesse Euroopa Ühenduse asutamislepingut, võttes arvesse komisjoni ettepanekut, ning arvestades, et: ühendus ja Lõuna-Ameerika lõunaosa ühisturg (Mercosur) on kohustunud võtma vastu ühelt poolt Euroopa Ühenduse ja selle liikmesriikide ning teiselt poolt Lõuna-Ameerika lõunaosa ühisturu ja selle osalisriikide piirkondadevahelise koostöö raamkokkuleppe poolte kaubanduskoostööd ja sellise koostöö institutsioonilist raamistikku käsitlevate teatavate sätete kiire rakendamise korra; kuni kokkuleppe jõustamiseks vajalike menetluste lõpuleviimiseni aitab kõnealuste sätete ajutine kohaldamine soodustada ja edendada tihedamaid kaubandussidemeid ühenduse ja Mercosuri vahel, ON VASTU VÕTNUD JÄRGMISE OTSUSE: Artikkel 1 Ühenduse nimel kiidetakse heaks ühenduse ja Lõuna-Ameerika lõunaosa ühisturu vaheline kirjade vahetus, millega nähakse ette ühelt poolt Euroopa Ühenduse ja selle liikmesriikide ning teiselt poolt Lõuna-Ameerika lõunaosa ühisturu ja selle osalisriikide piirkondadevahelise koostöö raamkokkuleppe1 teatavate sätete ajutine kohaldamine. Kirjade vahetuse tekst on lisatud käesolevale määrusele. Artikkel 2 Kokkuleppe artiklites 27 ja 29 osutatud asutustes esindab ühendust komisjon. Artikkel 3 Käesolev otsus avaldatakse Euroopa Ühenduste Teatajas. Brüssel, 20. november 1995 Nõukogu nimel eesistuja J. Solana [1] Ühelt poolt Euroopa Ühenduse ja selle liikmesriikide ning teiselt poolt Lõuna-Ameerika lõunaosa ühisturu ja selle osalisriikide piirkondadevahelisele koostöö raamkokkuleppele on alla kirjutatud, eeldusel et see sõlmitakse Madridis ajavahemikul 15.-31. detsembrini 1995. --------------------------------------------------
Euroopa Liidu Teataja L 061 , 12/03/1996 Lk 0031 - 0031



Nõukogu otsus, 26. veebruar 1996, mis käsitleb Alpide kaitse konventsiooni (Alpi konventsiooni) sõlmimist (96/191/EÜ) EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artikli 130s lõiget 1 koostoimes artikli 228 lõike 2 ja lõike 3 esimese lõiguga, võttes arvesse komisjoni ettepanekut [1], võttes arvesse Euroopa Parlamendi arvamust [2], võttes arvesse majandus- ja sotsiaalkomitee arvamust [3] ning arvestades, et: komisjon on ühenduse nimel osalenud läbirääkimistel, mille eesmärgiks on Alpide kaitse konventsiooni (Alpi konventsiooni) sõlmimine; kõnealune konventsioon kirjutati ühenduse nimel alla 7. novembril 1991; konventsiooni sõlmimine moodustab osa ühenduse osalemisest keskkonnakaitsealases rahvusvahelises tegevuses, mida soovitati nõukogu 16. detsembri 1992. aasta resolutsiooniga Euroopa ühenduste viienda keskkonnaalase tegevusprogrammi kohta; Alpide kaitsmine on Alpide piirkonna majandus-, sotsiaal- ja ökoloogiliste probleemide piiriülese iseloomu tõttu kõikide liikmesriikide jaoks oluline ülesanne; seetõttu peaks ühendus kõnealuse konventsiooni heaks kiitma; konventsiooni kiireks jõustumiseks on vajalik, et kõnealusele konventsioonile alla kirjutanud liikmesriigid lõpetaksid võimalikult kiiresti selle konventsiooniga seotud ratifitseerimis-, vastuvõtmis- või heakskiitmismenetluse, et ühendusel ja nendel liikmesriikidel oleks võimalik hoiule anda oma ratifitseerimis-, vastuvõtmis- või heakskiitmiskirjad, ON VASTU VÕTNUD JÄRGMISE OTSUSE: Artikkel 1 Käesolevaga kiidetakse Euroopa Ühenduse nimel heaks Alpide kaitse konventsioon (Alpi konventsioon). Konventsiooni tekst on lisatud käesolevale otsusele. Artikkel 2 Nõukogu eesistujale antakse õigus nimetada isiku(d), kes on volitatud kinnituskirja ühenduse nimel Austria Vabariigi juurde hoiule andma vastavalt konventsiooni artiklile 12. Brüssel, 26. veebruar 1996 Nõukogu nimel eesistuja W. Lucchetti [1] EÜT C 278, 5.10.1994, lk 8. [2] EÜT C 18, 23.1.1995, lk 426. [3] EÜT C 110, 2.5.1995, lk 1. --------------------------------------------------
Euroopa Liidu Teataja L 081 , 30/03/1996 Lk 0001 - 0002



Nõukogu otsus, 22. detsember 1995, Euroopa Ühenduse ja teatavate kolmandate riikide vaheliste tekstiiltoodetega kauplemise lepingute ajutise kohaldamise kohta (96/223/EÜ) EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 113 koos artikli 228 lõikega 2, võttes arvesse komisjoni ettepanekut ning arvestades, et: komisjon on ühenduse nimel pidanud läbirääkimisi kirjade vahetuse teel sõlmitud kahepoolsete kokkulepete üle, et muuta olemasolevaid teatavate kolmandate riikidega tekstiilitoodetega kauplemist käsitlevaid lepinguid, protokolle ja kokkuleppeid, et võtta arvesse Austria Vabariigi, Soome Vabariigi ja Rootsi Kuningriigi ühinemist Euroopa Liiduga vastavalt 1994. aasta ühinemislepingule lisatud ühinemistingimusi ja Euroopa Liidu aluslepingutesse tehtavaid muudatusi käsitleva akti artiklitele 75, 100 ja 127; kõnealuseid kahepoolseid kokkuleppeid tuleks kohaldada ajutiselt alates 1. jaanuarist 1995 kuni nende sõlmimiseks vajalike menetluste lõpuleviimiseni tingimusel, et partnerriigid kohaldavad kõnealuseid kahepoolseid kokkuleppeid samuti ajutiselt, ON VASTU VÕTNUD JÄRGMISE OTSUSE: Artikkel 1 Ühelt poolt Euroopa Ühenduse ja teiselt poolt käesoleva otsuse lisas loetletud vastavate kolmandate riikidega kirjade vahetuse teel sõlmitud kahepoolseid kokkuleppeid, millega muudetakse olemasolevaid teatavate kolmandate riikidega tekstiilitoodetega kauplemist käsitlevaid lepinguid, protokolle ja kokkuleppeid, et võtta arvesse Austria Vabariigi, Soome Vabariigi ja Rootsi Kuningriigi ühinemist Euroopa Liiduga, kohaldatakse ajutiselt alates 1. jaanuarist 1995 kuni nende ametliku sõlmimiseni tingimusel, et partnerriigid kohaldavad kõnealuseid kahepoolseid kokkuleppeid samuti ajutiselt. Artikkel 2 Parafeeritud kokkulepete tekstid on lisatud käesolevale otsusele. Brüssel, 22. detsember 1995 Nõukogu nimel eesistuja L. Atienza Serna -------------------------------------------------- LISA RIIKIDE LOETELU ALBAANIA ARMEENIA ASERBAIDŽAAN GRUUSIA KASAHSTAN LÄTI MOLDOVA VENEMAA FÖDERATSIOON SLOVEENIA TAI USBEKISTAN --------------------------------------------------
Euroopa Liidu Teataja L 079 , 29/03/1996 Lk 0029 - 0029



Komisjoni otsus, 12. märts 1996, millega Euroopa Söe- ja Teraseühenduse ja Euroopa Aatomienergiaühenduse nimel sõlmitakse ühelt poolt Euroopa Ühenduse, Euroopa Söe- ja Teraseühenduse ja Euroopa Aatomienergiaühenduse ning teiselt poolt Moldova Vabariigi vaheline kaubandust ja kaubandusküsimusi käsitlev vaheleping (96/241/Euratom, ESTÜ) EUROOPA ÜHENDUSTE KOMISJON, võttes arvesse Euroopa Söe- ja Teraseühenduse asutamislepingut, eriti selle artiklit 95, võttes arvesse Euroopa Aatomienergiaühenduse asutamislepingut, eriti selle artikli 101 teist lõiku, ning arvestades, et: 28. novembril 1994 Brüsselis allakirjutatud partnerlus- ja koostöölepingu jõustumiseni tuleb heaks kiita ühelt poolt Euroopa Ühenduse, Euroopa Söe- ja Teraseühenduse ja Euroopa Aatomienergiaühenduse ning teiselt poolt Moldova Vabariigi vaheline kaubandust ja kaubandusküsimusi käsitlev vaheleping, millele kirjutati alla 2. oktoobril 1995 Brüsselis; vahelepingu sõlmimine on vajalik eelkõige Euroopa Söe- ja Teraseühenduse asutamislepingu artiklites 2 ja 3 sätestatud ühenduse eesmärkide saavutamiseks, võttes arvesse, et asutamislepingus ei ole ette nähtud kõiki käesoleva otsusega hõlmatud juhtumeid; olles konsulteerinud nõuandekomiteega ning võttes arvesse nõukogu nõusolekut, ON VASTU VÕTNUD JÄRGMISE OTSUSE: Artikkel 1 Euroopa Söe- ja Teraseühenduse ja Euroopa Aatomienergiaühenduse nimel kiidetakse heaks ühelt poolt Euroopa Ühenduse, Euroopa Söe- ja Teraseühenduse ja Euroopa Aatomienergiaühenduse ning teiselt poolt Moldova Vabariigi vaheline kaubandust ja kaubandusküsimusi käsitlev vaheleping koos protokolli ja deklaratsioonidega. Nimetatud dokumendid on lisatud käesolevale otsusele. [1] Artikkel 2 Komisjoni president edastab Euroopa Söe- ja Teraseühenduse ja Euroopa Aatomienergiaühenduse nimel vahelepingu artikliga 35 ettenähtud teate. Brüssel, 12. märts 1996 Komisjoni nimel komisjoni liige Hans Van Den Broek [1] EÜT L 40, 17.2.1996, lk 11 ja 40. --------------------------------------------------
Nõukogu otsus,

26. veebruar 1996,

Euroopa Ühenduse ja Kanada vahelise teadus- ja tehnikaalase koostöö lepingu sõlmimise kohta

(96/219/EÜ)

EUROOPA LIIDU NÕUKOGU,

võttes arvesse Euroopa Ühenduse asutamislepingut, eriti selle artiklit 130m koos artikli 228 lõike 2 esimese lausega ja lõike 3 esimese lõiguga,

võttes arvesse komisjoni ettepanekut, [1]

võttes arvesse Euroopa Parlamendi arvamust [2]

ning arvestades, et:

Euroopa Ühendus ja Kanada tegelevad teaduslike sihtprogrammidega ühist huvi pakkuvates valdkondades,

toetudes kogemustele, mis on saadud Euroopa ühenduste ja Kanada vahelise kaubandus- ja majanduskoostöö raamlepinguga, [3] on mõlemad pooled avaldanud soovi sõlmida teadus- ja tehnikaalase koostöö tegemiseks ametlikum raamistik;

nõukogu volitas oma 19. aprilli 1993. aasta otsusega komisjoni pidama läbirääkimisi Euroopa Ühenduse ja Kanada vahelise teadus- ja tehnikaalase koostöö lepingu üle;

nõukogu volitas oma 15. juuni 1995. aasta otsusega komisjoni lepingule Euroopa Ühenduse nimel alla kirjutama;

kokkuleppele kirjutati alla 17. juunil 1995;

Euroopa Ühenduse ja Kanada vahelise teadus- ja tehnikaalase koostöö leping tuleks heaks kiita,

ON VASTU VÕTNUD JÄRGMISE OTSUSE.

Artikkel 1

Euroopa Ühenduse ja Kanada vahelise teadus- ja tehnikaalase koostöö leping on käesolevaga heaks kiidetud.

Lepingu tekst on lisatud käesolevale otsusele.

Artikkel 2

Nõukogu eesistuja edastab ühenduse nimel lepingu artikliga 12 ettenähtud teate.

Brüssel, 26. veebruar 1996

Nõukogu nimel

eesistuja

S. Agnelli

[1] EÜT C 317, 28.11.1995, lk 7.

[2] EÜT C 17, 22.1.1996.

[3] EÜT L 260, 24.8.1976, lk 2.

--------------------------------------------------
Euroopa Liidu Teataja L 073 , 21/03/1996 Lk 0001 - 0001



Nõukogu otsus, 22. detsember 1995, Euroopa Ühenduse ja Vietnami Sotsialistliku Vabariigi vahel kooskõlastatud protokollidena sõlmitud kahe tekstiil- ja rõivatoodetega kauplemist käsitleva lepingu ajutise kohaldamise kohta (96/207/EÜ) EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 113 koos artikli 228 lõike 2 esimese lausega, võttes arvesse komisjoni ettepanekut ning arvestades, et: komisjon on Euroopa Ühendus nimel kooskõlastatud protokollidena sõlminud kaks lepingut, et muuta olemasolevat 15. detsembril 1992 parafeeritud Euroopa Majandusühenduse ja Vietnami Sotsialistliku Vabariigi vahelist tekstiil- ja rõivatoodetega kauplemist käsitlevat kahepoolset lepingut, mida on muudetud 20. detsembril 1994 parafeeritud kirjade vahetuse teel sõlmitud kokkuleppega; kõnealuseid 11. novembril 1993 ja 1. augustil 1995 parafeeritud kahepoolseid kokkuleppeid tuleks kohaldada ajutiselt kuni nende sõlmimiseks vajalike menetluste lõpuleviimiseni tingimusel, et Vietnami Sotsialistlik Vabariik kohaldab kõnealuseid kahepoolseid kokkuleppeid samuti ajutiselt, ON VASTU VÕTNUD JÄRGMISE OTSUSE: Ainus artikkel Euroopa Ühenduse ja Vietnami Sotsialistliku Vabariigi vahel kooskõlastatud protokollidena sõlmitud kokkuleppeid, millega muudetakse Euroopa Ühenduse ja Vietnami Sotsialistliku Vabariigi vahelist tekstiil- ja rõivatoodetega kauplemist käsitlevat kokkulepet, kohaldatakse kuni nende ametliku sõlmimiseni ajutiselt tingimusel, et Vietnami Sotsialistlik Vabariik kohaldab kõnealuseid kokkuleppeid samuti ajutiselt. Kooskõlastatud protokollidena sõlmitud kokkulepete tekst on lisatud käesolevale otsusele. Brüssel, 22. detsember 1995 Nõukogu nimel eesistuja L. Atienza Serna --------------------------------------------------
Euroopa Liidu Teataja L 103 , 26/04/1996 Lk 0052 - 0052



Nõukogu otsus, 22. aprill 1996, millega sõlmitakse ühelt poolt Euroopa ühenduste ja nende liikmesriikide ning teiselt poolt Bulgaaria Vabariigi vahelise Euroopa lepingu kolmas lisaprotokoll (96/275/EÜ) EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 113 koos artikli 228 lõike 2 esimese lausega, võttes arvesse 8. märtsil 1993 allakirjutatud ühelt poolt Euroopa ühenduste ja nende liikmesriikide ning teiselt poolt Bulgaaria Vabariigi vahelist Euroopa lepingut, [1] muudetud 30. detsembril 1994 allakirjutatud teise lisaprotokolliga, [2] võttes arvesse komisjoni ettepanekut ning arvestades, et: Bulgaaria teatas Euroopa Ühenduse ja Bulgaaria Vabariigi vahelise Euroopa lepingu tekstiiltoodetega kauplemise lisaprotokolli artikli 1 lõike 3 kohaselt 27. ja 28. novembril 1995 peetud läbirääkimiste raames, et on valmis kiirendama ühe aasta võrra Euroopa lepingu VI lisas loetletud Bulgaaria tollitariifistiku 50.–63. kaubagrupi toodete tollimaksude vähendamist, et jõuda nullmäärani 1. jaanuaril 2001; vastutasuks on Bulgaaria nõudnud, et Euroopa Ühendus vähendaks Euroopa Lepingu protokolli nr 4 kohaselt Bulgaariast pärinevate, kaupade koondnomenklatuuri XI jaotisse (50.–63. kaubagrupp) kuuluvate tekstiiltoodete suhtes ühenduses kohaldatavaid imporditollimakse kahe seitsmendikuni tollimaksu baasmäärast alates 1. jaanuarist 1996; kõnealune kolmas lisaprotokoll on vaja heaks kiita, ON VASTU VÕTNUD JÄRGMISE OTSUSE: Artikkel 1 Euroopa Ühenduse nimel kiidetakse heaks kolmas lisaprotokoll, millega muudetakse ühelt poolt Euroopa ühenduste ja nende liikmesriikide ning teiselt poolt Bulgaaria Vabariigi vahelist Euroopa lepingut. Kolmanda lisaprotokolli tekst on lisatud käesolevale otsusele. Artikkel 2 Nõukogu eesistujal on õigus määrata isik, kes on volitatud ühenduse nimel kolmandale lisaprotokollile alla kirjutama. Nõukogu eesistuja teatab Euroopa Ühenduse nimel, et kõik vajalikud menetlused on lõpule viidud. Luxembourg, 22. aprill 1996. Nõukogu nimel eesistuja S. Agnelli [1] EÜT L 358, 31.12.1994, lk 3. [2] EÜT L 378, 31.12.1994, lk 2. --------------------------------------------------